Czej cél je bëlny, zajimny – jidą z nama na wanogã jiny, jaczima je z nama pòde drogą. Chãtno jidą lëdzëska prostą drogą. Òna skrôdzô czas jidzeniô. Czas nen sã skrócy, ga sã òbczas wanożeniô miło gôdô abò spiéwie. Na tim pòlégô òsoblëwòsc i krëjamnota pielgrzimków. Biwô, że z pòspólnégò rôz jidzeniô czë jachaniô przëchòdzy sã do dłëgszégò pòspólnégò. Z tegò robią sã pózni jubileùsze. I wójt z szefòwą Ùrzãdu Cywilnégò Stónu medale dôwają za długòlatné pòspólné przez żëcé jidzenié, co sã pòdług bióralistów nazywô „pòżëcym”.